Ministru kabineta rīkojuma projekta

**“Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz rezerves zemes fondā ieskaitītās zemes vienības Naukšēnu novadā, Madonas novadā. Krimuldas novadā un zemes vienību Aizkraukles novadā saglabāt valsts īpašumā un reģistrēt zemesgrāmatā uz valsts vārda Finanšu ministrijas personā.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemes pārvaldības likuma 17. panta piektā daļa.  Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkts un 13.punkts.  Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 2.pants, 4.1pants, 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.  Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.punktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc:  ‑Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai;  ‑ Ministru kabineta rīkojuma izdošanas (pēc noteikumu Nr.190 spēkā stāšanās) par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.  Ministru kabinets ir pieņēmis:   1. *Ministru kabineta 2015. gada 9. septembra rīkojumu Nr. 544 “Par zemes reformas pabeigšanu Naukšēnu novada lauku apvidū”;* 2. *Ministru kabineta 2018. gada 18. jūlija rīkojums Nr. 340 “Par zemes reformas pabeigšanu Madonas novada lauku apvidū”;* 3. *Ministru kabineta 2016. gada 28. janvāra rīkojums Nr. 79 “Par zemes reformas pabeigšanu Krimuldas novada lauku apvidū”.*   Ministru kabinetam, pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visi procesi attiecībā uz privātpersonu tiesībām iegūt zemi zemes reformas ietvaros ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības uz zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.  Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi sarakstā atzīmi par Naukšēnu novadā un Krimuldas novadā norādītājām zemes vienībām.  Par sarakstā norādītajām valstij piekritīgajām zemes vienībām Naukšēnu novadā un Krimuldas novadā nepastāv strīds ar citām ministrijām un attiecīgajām pašvaldībām.  Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldību izdarītajām atzīmēm no pašvaldībām, un savā tīmekļvietnē ir publiskojis izvērtētos gala sarakstu par Naukšēnu novadu un Krimuldas novadu <https://www.vzd.gov.lv/lv/par-mums/darbibas-jomas/zemes-reforma/izvertesana/saraksti/>.  Saskaņošanas sarakstu par zemes vienībām Madonas novadā Valsts zemes dienests vēl nav publiskojis savā tīmekļvietnē, līdz ar to zemes vienība Madonas novadā projektā iekļauta atbilstoši Noteikumu Nr.190 13.punktam, kas noteic, ka rīkojuma projektu ministrija var sagatavot un iesniegt Ministru kabinetā tūlīt pēc šo noteikumu 3.punktā minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij.  Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Par zemes vienību piederību vai piekritību valstij un nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projekta 1.punktā minētās zemes vienības Naukšēnu novadā, Madonas novadā un Krimuldas novadā saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā, ņemot vērā to, ka zemes vienības piekrīt valstij saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās" 2.pantu vai 4.1pantu.  **Rīkojuma projektā iekļauto zemes vienību raksturojums:**  1.**Zemes vienība** (zemes vienības kadastra apzīmējuma 9666 004 0206) 1,2000 ha platībā – “**Agroserviss”, Ķoņu pagastā, Naukšēnu novadā.** Zemes vienībai Nekustamā īpašuma valsts kadastra informācijas sistēmā (turpmāk – NĪVKIS) noteikts statuss – „rezerves zemes fonds”.  Uz zemes vienības atrodas būve – angārs (būves kadastra apzīmējums 9666 004 0206 001), kas saskaņā ar 2018. gada 21. novembra Rīgas pilsētas Vidzemes priekšpilsētas tiesas spriedumu civillietā Nr. C30506218 (stājies spēkā 2018.gada 12.decembrī) ir atzīta par bezīpašnieka mantu, kas piekrīt Latvijas valstij Finanšu ministrijas personā.  Ņemot vērā, ka uz zemes vienības atrodas valstij piekrītoša būve, zemes vienības Naukšēnu novadā, piederību uz 1940.gada 21.jūliju nav nepieciešams konstatēt. Zemes vienība Naukšēnu novadā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu vai 2.panta otrās daļas 1.punktu vai 2.panta trešās daļas 1.punktu vai 41. panta pirmās daļas 1. punktu. Zemes vienība atzīstama par valstij piekrītošu un nododama Finanšu ministrijas valdījumā, lai izveidotu vienotu nekustamo īpašumu.  2. **Zemes vienība** (zemes vienības kadastra apzīmējuma 8068 009 0293) 13,0300 ha platībā – “**Mežs pie Aivariem”, Krimuldas pagastā, Krimuldas novadā.**  Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”.  Atbilstoši NĪVKIS datiem par zemes vienības platības sadalījumu pa lietošanas veidiem, zemes vienībai 1,9400 ha platībā noteiktais lietošanas veids – lauksaimniecībā izmantojamā zeme, ūdens objektu zeme ir 0,0100 ha, zeme zem ceļiem – 0,1800 ha; krūmāji – 0,2000 ha; pārējā zemes platība - 0,7400 ha un meža zeme 9, 9600 ha platībā.  Zemes vienība saskaņā ar NĪVKIS datiem ir neapbūvēta zemes vienība. Zemes vienība atrodas Gaujas nacionālā parka Neitrālajā zonā un piekļaujas Krimuldas novada pašvaldības ceļam ar nosaukumu “Turaidas kapi-Ķieģeļceplis” (zemes vienības kadastra apzīmējums 8068 009 0284).  Saskaņā ar Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju”, ar ko tika apstiprināta Valsts nekustamā īpašuma vienotas pārvaldīšanas un apsaimniekošanas koncepcija, 4.punktā noteikto Kultūras ministrijas valdījumā esošie valsts nekustamie īpašumi, tai skaitā Īpaši aizsargājamā kultūras pieminekļa – Turaidas muzejrezervāts (turpmāk – Muzejrezervāts) lietošanā esošie nekustamie īpašumi ir nodoti Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā.  Saskaņā ar Ministru kabineta 2012.gada 18.decembra noteikumiem Nr.932 “Īpaši aizsargājamā kultūras pieminekļa – Turaidas muzejrezervāta – nolikums” Muzejrezervātam ir šādas funkcijas:  [1](https://likumi.lv/ta/id/253754#n3.1)*. uzturēt, pārvaldīt un attīstīt muzeja krājumu – Nacionālā muzeju krājuma daļu;*  *2. veikt muzeja krājuma un ar to saistītās informācijas zinātnisko pētniecību;*  *3. izglītot sabiedrību, nodrošināt tai muzeja vērtību pieejamību;*  *4. pētīt, atjaunot un uzturēt kultūrvēsturisko vidi;*  *5. uzturēt un attīstīt muzeja darbībai nepieciešamo infrastruktūru*  *6. restaurēt, remontēt un uzturēt attiecīgos kultūras pieminekļus*.  Valsts akciju sabiedrība “Valsts nekustamie īpašumi” 27.08.2018. ir saņēmusi Kultūras ministrijas pakļautībā esošās tiešās valsts pārvaldes iestādes Muzejrezervāta vēstuli Nr.1-4.2/95 “*Par bijušā Turaidas muižas ķieģeļu cepļa būvēm un zemes vienību “Mežs pie Aivariem””*,ar kuruMuzejrezervāts informē, ka ar Muzejrezervāta teritoriju tieši robežojas nekustamais īpašums “Mežs pie Aivariem” zemes vienība (zemes vienības kadastra apzīmējuma 8068 009 0293) 13,0300 ha platībā, uz kura atrodas kultūrvēsturiskais piemineklis – Turaidas muižas saimnieciskās apbūves “Ķieģeļcepļa skurstenis” un citu ēku pamati.  Saskaņā ar Ministru kabineta 2014.gada 28.oktobra noteikumiem Nr.664 “Īpaši aizsargājamā kultūras pieminekļa – Turaidas muzejrezervāta – aizsardzības kārtība” bijušais ķieģeļceplis un daļa no zemes vienības “Mežs pie Aivariem“ 6,0000 ha platībā noteikta kā Muzejrezervāta teritorijas sastāvdaļa. Muzejrezervāts no Krimuldas novada pašvaldības saskaņā ar 12.04.2017. noslēgto Zemes nomas līgumu nomā nekustamā īpašuma “Mežs pie Aivariem” daļu 6,0000 ha platībā.  Muzejrezervāts tā teritorijā, zemes vienībā ar kadastra apzīmējumu 8068 009 0175, uzsācis īstenot esošo vēsturisko dīķu atjaunošanu un teritorijas labiekārtošanu. Teritorija tieši pieguļ nekustamajam īpašumam “Mežs pie Aivariem”. Pievienojot zemes vienību Muzejrezervāta teritorijai tiktu nodrošināta visas kultūrvēsturiskās teritorijas sakopšana un saglabāšana, kā arī uz zemes vienības esošās kultūrvēsturiskā pieminekļa saglabāšana – Ķieģeļcepļa drupu konservācija ar iespēju nākotnē to atjaunot, tādējādi saglabājot industriālās vēstures ēkas. Muzejrezervāts vēstulē apliecina, ka tā kompetences ietvaros uzņemsies zemes gabala apsaimniekošanu, drupu konservācijas un iespējamos Kieģeļcepļa atjaunošanas darbus.  Ievērojot iepriekš minēto, zemes vienība ir nepieciešama valsts funkciju nodrošināšanai – *sekmē kultūras mantojuma saglabāšanu, tā pieejamību un popularizēšanu,* lai nodrošinātu valsts tiešās pārvaldes iestādes Muzejrezervāta darbību.  Saskaņā ar Krimuldas novada domes 28.04.2017. lēmumu (prot. Nr.5, 9.p.) „Par zemes piekritību“ zemes vienība atzīta par valstij piekrītošu Vides aizsardzības un reģionālas attīstības ministrijas personā. Vides aizsardzības un reģionālas attīstības ministrija nav izdarījusi atzīmi par zemes vienības piekritību tai Valsts zemes dienesta publiskotajā gala sarakstā, līdz ar to par zemes vienības piekritību nepastāv strīds.  Zemes vienība Krimuldas novadā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu vai 41. pantu.  Valsts akciju sabiedrība “Valsts nekustamie īpašumi” pēc rīkojuma projekta pieņemšanas veiks uz zemes vienības esošo būvju kadastrālo uzmērīšanu, lai tās reģistrētu NĪVKIS un veiks procesuālās darbības pieteikuma iesniegšanai tiesā par juridiskā fakta konstatēšanu, ka būves ir bezīpašnieka manta, kas piekrīt valstij, pamatojoties uz Civillikuma 930.panta piezīmi.  **3. Zemes vienība** (zemes vienības kadastra apzīmējums 7076 008 0408) 0,8957 ha platībā **Centra ielā 35, Mētrienā, Mētrienas pagastā, Madonas novadā.**  Zemes vienībai NĪVKIS noteikts statuss – *„rezerves zemes fonds”.*  Atbilstoši NĪVKIS datiem par zemes vienības platības sadalījumu pa lietošanas veidiem, zemes vienībai 0,6229 ha platībā noteiktais lietošanas veids – zeme zem ēkām, 0,0511 ha - zeme zem ceļiem un pārējā zemes platība - 0, 2217 ha.  Uz zemes vienības atrodas privātpersonas īpašumā esoša būve (būves kadastra apzīmējums 7076 008 0408 001), kas ierakstīta zemesgrāmatā Madonas pagasta zemesgrāmatas nodalījumā Nr.100000526151, lēmuma datums: 21.10.2013. nekustamā īpašuma (nekustamā īpašuma kadastra Nr.7076 508 0009) Centra ielā 35, Mētrienā, Mētrienas pagastā, Madonas novadā, sastāvā.  Madonas novada pašvaldība 2018.gada 28.decembra lēmumā Nr.538 (prot. Nr.23, 7.p.) „*Par zemesgabala „Darbnīcas” ar kadastra Nr.7076 008 0408 ieskaitīšanu valsts rezerves zemes fondā”,* izvērtējot saņemto atsavināšanas ierosinājumu par zemes vienības ar kadastra apzīmējumu 7076 008 0408 atsavināšanu apbūves īpašniekam, konstatē,ka pašvaldībai nav tiesiska pamata zemes vienības reģistrēšanai zemesgrāmatā uz pašvaldības vārda saskaņā ar likumā „Par valsts un pašvaldību zemes īpašuma tiesībām un to nostiprināšanu zemesgrāmatās” noteikto un secina, ka minētā zemes vienība piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās”41. panta pirmās daļas 4. punktu.  Valsts akciju sabiedrībā „Valsts nekustamie īpašumi” 29.01.2019. ar Nr. s/1372 ir reģistrēts būves īpašnieka atsavināšanas ierosinājums.  Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Ievērojot to, ka uz rīkojuma projekta 1.3. apakšpunktā minētās valstij piekritīgās zemes vienības Madonas novadā, atrodas privātpersonai piederoša ēka,  pastāv dalītā īpašuma tiesiskās attiecības starp zemes un būves īpašnieku. Pēc rīkojuma projekta pieņemšanas un zemes vienības ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minētās zemes vienības atsavināšanas procesu būves īpašniekam Publiskas personas mantas atsavināšanas likuma noteiktajā kārtībā, pieņemot lēmumu par attiecīgās zemes vienības pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības.  Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.  Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā. Zemes vienību platības norādītas atbilstoši NĪVKIS norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas.  Personas dati apstrādāti, lai izpildītu uz Finanšu ministriju un valsts akciju sabiedrību “Valsts nekustamie īpašumi” attiecināmu juridisku pienākumu – Rīkojuma projekta izstrādes un saskaņošanas procesā apliecinātu, ka Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” normām ir piederošas vai piekrītošas valstij Finanšu ministrijas personā, pēc Rīkojuma projekta atbalstīšanas Ministru kabinetā pieprasītu apbūvētas zemes nomas maksu no apbūves īpašniekiem un tiesiskajiem valdītājiem un izpildītu Publiskas personas mantas atsavināšanas likumā tai deleģēto uzdevumu – organizēt valsts mantas atsavināšanas procesu un atsavināt apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Būvju īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (valsts akciju sabiedrība “Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministrs J. Reirs

Bružas 67024927

vita.bruzas@vni.lv